Каб малышы з мнагадзетных і малазабяспечаных сем’яў не адчулі сябе ў такім плане абдзеленымі, раённая арганізацыя ГА “Белая Русь” правяла акцыю “Нашы дзеці”, у ходзе якой 10 хлопчыкаў і дзяўчынак атрымалі ў падарунак “Партфель вучня”. Канцылярскія тавары, неабходныя для штодзённых заняткаў, знайшлі сваіх юных гаспадароў. Яркія фарбы, прыгожыя альбомы, сшыткі, ручкі і многае іншае ўручылі разам з паветранымі шарыкамі, жадаючы ўзняць настрой тым дзецям, родныя якіх знаходзяцца ў цяжкім матэрыяльным становішчы.